12. Začasni sporazum o gospodarskem partnerstvu ES/pacifiške države (glasovanje) 
- Pred glasovanjem o spremembi 8:
Glyn Ford
- Gospa predsednica, da bi nam vsem prihranili čas, smo Socialdemokrati pripravljeni sprejeti spremembi 8 in 10 kot dodatka, če jih skupina PPE-DE ne bo sprejela kot dodatka, pa bomo glasovali ponovno.
Jean-Pierre Audy
- (FR) Strinjam se s takim postopkom.
Jean-Pierre Audy
- (FR) Gospa predsednica, v odstavku 39 bi bila kompromisna sprememba 19 za našo skupino sprejemljiva, če bi lahko v zvezi z nevladnimi akterji dodali izraz "sodelovanje". Tako bi se sprememba glasila: "39a. Poudarja zlasti ključno vlogo parlamentov držav AKP in sodelovanje nevladnih akterjev pri spremljanju in vodenju sporazumov o gospodarskem partnerstvu"; ostalo besedilo pa bi ostalo nespremenjeno.
Prepričan sem, da poročevalec gospod Ford soglaša.
